Euroopa Liidu Teataja L 266 , 03/10/2002 Lk 0056 - 0060



EMP Ühiskomitee otsus nr 88/2002, 25. juuni 2002, millega muudetakse EMP lepingu XV lisa (riigiabi) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98 ning arvestades järgmist: (1) Lepingu XV lisa muudeti EMP Ühiskomitee 31. jaanuari 2001. aasta otsusega nr 6/2001. [1] (2) Lepingusse tuleb lisada komisjoni 12. jaanuari 2001. aasta määrus (EÜ) nr 68/2001, mis käsitleb EÜ asutamislepingu artiklite 87 ja 88 kohaldamist koolitusabi suhtes. [2] (3) Lepingusse tuleb lisada komisjoni 12. jaanuari 2001. aasta määrus (EÜ) nr 69/2001, mis käsitleb EÜ asutamislepingu artiklite 87 ja 88 kohaldamist vähese tähtsusega abi suhtes. [3] (4) Lepingusse tuleb lisada komisjoni 12. jaanuari 2001. aasta määrus (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes, [4] ON VASTU VÕTNUD JÄRGMISE OTSUSE: Artikkel 1 Lepingu XV lisa muudetakse järgmiselt: 1. Punkti 1c (nõukogu määrus (EÜ) nr 3094/95) järele lisatakse: "Koolitusabi 1d. 32001 R 0068: komisjoni määrus (EÜ) nr 68/2001, 12. jaanuar 2001, mis käsitleb EÜ asutamislepingu artiklite 87 ja 88 kohaldamist koolitusabi suhtes (EÜT L 10, 13.1.2001, lk 20). Käesolevas lepingus loetakse selle määruse sätteid järgmises kohanduses: a) Sõnad "EÜ asutamislepingu artiklid 87 ja 88" asendatakse sõnadega "EMP lepingu artiklid 61 ja 62"; b) Sõna "liikmesriik" asendatakse sõnadega "EÜ liikmesriik või EFTA riik". Sõna "liikmesriigid" asendatakse sõnadega "EÜ liikmesriigid või EFTA riigid"; c) Artikkel 1 asendatakse järgmiselt: "Käesolevat määrust kohaldatakse kõigi EMP lepingu artiklites 61 kuni 64 sätestatud valdkondades antava abi suhtes."; d) Artikli 2 punktis a asendatakse sõnad "asutamislepingu artikli 87 lõikes 1" sõnadega "EMP lepingu artikli 61 lõikes 1"; e) Artikli 2 punktis e ei kohaldata sõnu "või ühendus"; f) Artiklis 3 asendatakse sõnad "sobib kokku ühisturuga" sõnadega "sobib kokku EMP lepingu toimimisega"; g) Artiklis 3 asendatakse sõnad "asutamislepingu artikli 87 lõike 3" sõnadega "EMP lepingu artikli 61 lõike 3"; h) Artikli 4 lõikes 2 ja 3 asendatakse sõnad "asutamislepingu artikli 87 lõike 3 punkti c" ja "asutamislepingu artikli 87 lõike 3 punkti a" vastavalt sõnadega "EMP lepingu artikli 61 lõike 3 punkti c" ja "EMP lepingu artikli 61 lõike 3 punkti a"; i) Artikli 4 lõike 6 punktis b asendatakse sõnad "ühenduses registreeritud" sõnadega "EMP lepinguga hõlmatud territooriumil registreeritud"; j) Artikli 6 lõikes 2 asendatakse sõnad "riigiabiga, mis on määratletud asutamislepingu artikli 87 lõikes 1" sõnadega "riigiabiga, mis on määratletud EMP lepingu artikli 61 lõikes 1". Vähese tähtsusega abi 1e. 32001 R 0069: komisjoni määrus (EÜ) nr 69/2001, 2. jaanuari 2001, mis käsitleb EÜ asutamislepingu artiklite 87 ja 88 kohaldamist vähese tähtsusega abi suhtes (EÜT L 10, 13.1.2001, lk 30). Käesolevas lepingus loetakse selle määruse sätteid järgmises kohanduses: a) Sõnad "EÜ asutamislepingu artiklid 87 ja 88" asendatakse sõnadega "EMP lepingu artiklid 61 ja 62"; b) Sõna "liikmesriik" asendatakse sõnadega "EÜ liikmesriik või EFTA riik". Sõna "liikmesriigid" asendatakse sõnadega "EÜ liikmesriigid või EFTA riigid"; c) Artikli 1 esimeses lõikes asendatakse sõnad "mis tahes valdkonnas" sõnadega "kõikides EMP lepingu artiklites 61 kuni 64 sätestatud valdkondades"; d) Artikli 1 punkt a asendatakse järgmiselt: "veondus ja käesoleva lisa liites loetletud ja lepingu kohaldamisalasse kuuluvate toodete valmistamise, töötlemise ja turustamisega seotud tegevus" e) Artikli 2 lõikes 1 asendatakse sõnad "asutamislepingu artikli 87 lõike 1" ja "asutamislepingu artikli 88 lõike 3" vastavalt sõnadega "EMP lepingu artikli 61 lõike 1" ja "järelvalve ja kohtu lepingu protokolli nr 3 artikli 1 lõike 3". Väikestele ja keskmise suurusega ettevõtetele antav abi 1f. 32001 R 0070: lisada komisjoni määrus (EÜ) nr 70/2001, 12. jaanuar 2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes (EÜT L 10, 13.1.2001, lk 33). Käesolevas lepingus loetakse selle määruse sätteid järgmises kohanduses: a) Sõnad "EÜ asutamislepingu artiklid 87 ja 88" asendatakse sõnadega "EMP lepingu artiklid 61 ja 62"; b) Sõna "liikmesriik" asendatakse sõnadega "EÜ liikmesriik või EFTA riik". Sõna "liikmesriigid" asendatakse sõnadega "EÜ liikmesriigid või EFTA riigid"; c) Sõna "komisjon" asendatakse sõnadega "pädev järelvalveasutus vastavalt EMP lepingu artiklis 62 määratletule"; d) Sõnad "asutamislepingu artikli 87 lõige 1" asendatakse sõnadega "EMP lepingu artikli 61 lõige 1"; e) Sõnad "asutamislepingu artikli 88 lõige 3" asendatakse sõnadega "järelvalve ja kohtu lepingu protokolli nr 3 artikli 1 lõige 3"; f) Artikli1 lõikes 1 asendatakse sõnad "EÜ asutamislepingul põhinevaid... ühenduse erimäärusi või -direktiive" sõnadega "EMP lepingul põhinevaid -reegleid". Sõnad "kõikides valdkondades" asendatakse sõnadega "kõikides EMP lepingu artiklites 61 kuni 64 sätestatud valdkondades"; g) Artikli 1 lõike 2 punkt a asendatakse järgmiselt: "käesoleva lisa liites loetletud ja lepingu kohaldamisalasse kuuluvate toodete valmistamise, töötlemise ja turustamisega seotud tegevuse kohta" h) Artiklites 3 ja 5 asendatakse sõnad "sobib kokku ühisturuga" sõnadega "sobib kokku EMP lepingu toimimisega"; i) Artikli 4 lõikes 3 asendatakse sõnad "artikli 87 lõike 3 punktiga c" sõnadega "EMP lepingu artikli 31 lõike 3 punktiga c". Sõnad "artikli 87 lõike 3 punktiga a" asendatakse sõnadega "EMP lepingu artikli 31 lõike 3 punktiga a"." 2. XV lisa lõppu lisatakse: " Liide XV lisa punkti 1e alapunktis d ja punkti 1f alapunktis g loetletud tooted Brüsseli nomenklatuuri number | Tootekirjeldus | | | Grupp 1 | | Elusloomad | Grupp 2 | | Liha ja söödav rups | Grupp 3 | | Kalad, vähid ja limused | Grupp 4 | | Piim ja piimatooted; linnumunad; naturaalne mesi | Grupp 5 | | | 05.04 | Loomasooled, -põied ja -maod (v.a kalade omad), terved või tükeldatud | 05.15 | Mujal nimetamata loomsed tooted; inimtoiduks kõlbmatud surnud loomad grupist 1 või 3 | Grupp 6 | | Eluspuud ja muud taimed; taimesibulad, -juured jms; lõikelilled ja dekoratiivne taimmaterjal | Grupp 7 | | Köögivili ning söödavad juured ja mugulad | Grupp 8 | | Söödavad puuviljad, marjad ja pähklid; melonite ja tsitrusviljade koor | Grupp 9 | | Kohv, tee ja maitseained, v.a mate (rubriik 09.03) | Grupp 10 | | Teravili | Grupp 11 | | Jahvatustööstuse tooted; linnased ja tärklis; gluteen; inuliin | Grupp 12 | | Õliseemned ja õliviljad; mitmesugused terad, seemned ja viljad; tööstuses kasutatavad taimed ja ravimtaimed; õled ja sööt | Grupp 13 | | | ex 13.03 | Pektiin | Grupp 15 | | | 15.01 | Seapekk ja muu sulatatud searasv; sulatatud kodulinnurasv ja -rasvkude | 15.02 | Veise-, lamba- või kitserasv ja -rasvkude, sulatamata; nendest rasvadest toodetud küünla- või seebirasv (sh premier jus) | 15.03 | Rasvasteariin ja oleosteariin; rasvaõli, oleoõli ja küünla- või seebirasv, emulgeerimata, segamata või muul viisil töötlemata | 15.04 | Kala või mereimetajate rasvad ja õlid, rafineeritud või mitte | 15.07 | Taimsed rasvõlid, vedelad või tahked, töötlemata (puhastamata), rafineeritud või puhastatud | 15.12 | Loomsed või taimsed rasvad ja õlid, hüdrogeenitud, rafineeritud või mitte, kuid edasiselt töötlemata | 15.13 | Margariin, searasva imitatsioon ja muud töödeldud toidurasvad | 15.17 | Jäägid, mis on saadud rasvainete või loomsete või taimsete vahade töötlemisel | Grupp 16 | | Lihast, kalast, vähkidest või limustest tooted | Grupp 17 | | | 17.01 | Peedi- ja roosuhkur, tahke | 17.02 | Muud suhkrud; suhkrusiirupid; tehismesi (naturaalse meega segatud või mitte); karamell | 17.03 | Melass, värvitustatud või mitte | 17.05 | Lõhna-ja maitseainetega või värvilisandiga suhkrud, siirupid ja melassid, v.a mis tahes koguses suhkrulisandiga puuviljamahlad | Grupp 18 | | | 18.01 | Kakaooad, terved või purustatud, toored või röstitud | 18.02 | Kakaoubade kestad, kelmed jms kakaojäägid | Grupp 20 | | Köögi- ja puuviljadest ning teistest taimeosadest tooted | Grupp 22 | | | 22.04 | Viinamarjavirre, käärimisprotsessis või muul viisil kui alkoholi lisamisega peatatud käärimisprotsessiga | 22.05 | Värsketest viinamarjadest valmistatud vein; viinamarjavirre, millele käärimise peatamiseks on lisatud alkoholi | 22.07 | Muud kääritatud joogid (näit õuna- ja pirnisiider, mõdu) | ex 22.08 ex 22.09 | Etüülalkohol või absoluutpiiritus, denatureeritud või mitte, mis tahes alkoholisisaldusega, valmistatud käesolevas lisas loetletud põllumajandustoodetest, v.a liköörid ja muud alkohoolsed joogid ning alkohoolsed kontsentraadid (kontsentreeritud ekstraktid), mida kasutatakse jookide valmistamiseks | 22.10 | Äädikas ja selle asendajad | Grupp 23 | | Toiduainete tootmise jäägid ja jäätmed; tööstuslikult toodetud loomasöödad | Grupp 24 | | | 24.01 | Töötlemata tubakas, tubakajäätmed | Grupp 45 | | | 45.01 | Looduslik kork, töötlemata, purustatud, granuleeritud või jahvatatud; korgijäätmed | Grupp 54 | | | 54.01 | Linakiud, toorlina või töödeldud (ent ketramata) lina; linatakud ja -jäätmed (sh harutatud või kohestatud riidejäätmed) | Grupp 57 | | | 57.01 | Toorkanep (Cannabis sativa) või töödeldud, ent ketramata kanep; kanepitakud ja -jäätmed (sh harutatud või kohestatud riidejäätmed) | " Artikkel 2 Määruste (EÜ) nr 68/2001, 69/2001 ja 70/2001 islandi- ja norrakeelne tekst, mis avaldatakse Euroopa Ühenduste Teataja EMP kaasandes, on autentne. Artikkel 3 Käesolev otsus jõustub 26. juunil 2002 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. [5] Artikkel 4 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 25. juuni 2002 EMP Ühiskomitee nimel eesistuja P. Westerlund [1] EÜT L 66, 8.3.2001, lk 48. [2] EÜT L 10, 13.1.2001, lk 20. [3] EÜT L 10, 13.1.2001, lk 30. [4] EÜT L 10, 13.1.2001, lk 33. [5] Põhiseadusest tulenevad nõuded puuduvad. --------------------------------------------------